I går havde byens aktionsgruppe indkaldt til borgermøde på Øster Hornum Skole. Her blev der lagt en slagplan, der skal overbevise politikerne i Rebild Kommune om, at det er en dårlig ide at fjerne skolens 7. klasse - sådan som det er indstillingen fra børne- og ungeudvalget til byrådet. I morgen mandag holdes der endnu et møde på skolen, og tirsdag går de store elever i strejke. Onsdag demonstrerer elever og forældre foran rådhuset i Støvring, hvor borgmester Anny Winther vil få overrakt protestunderskrifter. Byrådet tager stilling den 31. januar.
Øster Hornum opruster i kampen for at bevare landsbyskolens 7. klasse.